Harglalt on gooti krimkasid  praeguseks ilmunud kaks: "Apteeker Melchior ja Oleviste mõistatus" ning "Apteeker Melchior ja Rataskaevu viirastus". Areng on märgatav. Kui esimeses raamatus kaldus Hargla pisut liialt müstitsismi, siis teises on kõik väga hea kriminaalromaani tunnused: selged kuritööd, väike hulk kahtlusaluseid, sihikindel liikumine lahenduse suunas, kusjuures lugejale antakse niidiotsad iseseisva detektiivitöö sooritamiseks ning suurepärane puänt. Ei jää üle muud, kui aplodeerida.